OpenLLM-France/wikimedia huggingface dataset:
# Riu Catumbela

El río Catumbela, també Catumbella i Cata-Bella, és un curt riu costaner africà de la part central d'Angola, que té les seves fonts als turons de Cassoco i desemboca a través de l'estuari de Catumbela a l'oceà Atlàntic, a la ciutat homònima de Catumbela (més de 200.000 habitants en 2011), entre les ciutats de Lobito i Benguela. El riu té una longitud de 240 km.
El Catumbela proveeix d'aigua a la ciutat de Lobito. La boca del Catumbela destaca com una regió amb vegetació verda envoltada de terra estèril al llarg de la costa i un parell de milles terra endins, on talla una gorja a través de les muntanyes nues.
Els seus principals afluents són el riu Cuiva, al marge dret, i el riu Cubal, al marge esquerre.
El Catumbela va ser un centre del comerç atlàntic d'esclaus al Nou Món fins que va ser prohibit en 1836. Portugal llavors va construir un fort en la desembocadura del riu i va créixer una petita comunitat a la zona. Les exportacions d'oli de palma, cautxú, serviçais, rom, sucre i altres béns comercialitzats des de terra endins van recolzar un petit poble amb diversos centenars de colons portuguesos. L'empresa sucrera Cassaquel, fundada en 1913, i més tard anomenada Primeiro de Maio va operar als marges del riu i va arribar a convertir-se en el major productor de sucre a Angola. Es va tancar en 1990, però en el seu apogeu va emprar a més de 5.000 persones que vivia en desenes de pobles de la companyia.
Dues preses construïdes al riu Catumbela produeixen energia elèctrica per a les àrees de Lobito i Benguela. La presa de Lomaum, a la província de Benguela, construïda en 1965, i destruïda per UNITA en 1983, va ser més tard reconstruïda amb ajuda portuguesa.
El Caminho de Ferro de Benguela va construir un pont sobre el riu en 1905. Un nou pont de 438 m de llarg, acabat en 2009, travessa el riu en la carretera de Lobito a Benguela. És conegut com a Pont 4 d'Abril.

## Referències

* ↑ A Sailing Directory for the Ethiopic Or South Atlantic Ocean, Including a Description of the Coasts of South America and Africa, Alexander G. Findlay, Richard Holmes Laurie, 1883, p. 767.
* 1 2 Chocolate Islands: Cocoa, Slavery, and Colonial Africa, Catherine Higgs, Ohio University Press, Jul 3, 2012, pp. 83-85.
* ↑ Company Towns: Labor, Space, and Power Relations Across Time and Continents, Marcelo J. Borges, Susana B. Torres, Palgrave Macmillan, Aug 16, 2012, pp. 97ff.
* ↑ Africa South of the Sahara 2004. 33rd. Psychology Press, 2003, p. 52. ISBN 1-85743-183-9.
* ↑ «Portuguese Aid for Lomaum Dam». Modern power systems. Miller Freeman Publications, 9, 1989, pàg. 13.
* ↑ «Angola: Power Production Encourages Investments in Industry». All Africa, 22-07-2010 [Consulta: 5 abril 2011].
* ↑ Bridge over Catumbela river, Angola opens to traffic, Macauhub, September 11, 2009
# Can Tintorer (Sant Hilari Sacalm)

Can Tintorer és una casa eclèctica de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Casa aïllada, situada al nucli urbà.
De planta en forma de U, consta de planta baixa i dos pisos i teulasa a quatre vessants en teula àrab i ràfec amb entramat de fusta.
Totes les façanes de l'edifici són en arc de llinda, excepte les que hi ha al primer pis de la façana principal, que són en arc de mig punt.
A la façana principal a la planta baixa hi ha la porta d'entrada i dues finestres, totes elles protegides per una reixa de ferro forjat. Tant la porta com les finestres estan envoltades per maó, a més les finestres tenen un trencaaigües.
Al primer pis destaquen tres finestres en arc de mig punt que es sotenten sobre pilastres, i amb un balcó amb barana de ferro forjat. A cada costat hi ha una finestra, molt similar a les de la planta baixa però sense trencaaigües.
Les finestres de les golfes són totes quadrangulars i més petites que la resta d'obertures.
Separant visualment la primera planta de les golfes hi ha una cornisa realitzada amb ceràmica i uns plats decoratius (a sobre de cada obertura de la façana principal), amb tons blaus i marronosos i un fris horitzontal amb un esgrafiat floral de colors groc i granatós.
Tota la façana està arrebossada i pintada d'un color marronós. Portes, finestres i cantonades estan acabades amb faixes de rajols.

## Referències

* 1 2 3 4 5 6 7 8 «Can Tintorer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Riu Izarilla

El riu Izarilla és un corrent fluvial de Cantàbria (Espanya). Neix a les proximitats de Conca Vítor, al vessant septentrional de la serra d'Híjar, i discorre pel desguàs d'una petita conca glacial del Juràssic. Passa per les localitats de Población de Suso, Suano, Izara, Villaescusa, Matamorosa i Reinosa, on s'uneix al riu Ebre ja a la cua del seu pantà. El seu principal afluent és el rierol Marlantes.
El seu curs és ràpid fins Suano, on arriba al fons de la vall de l'Híjar. A partir d'aquest punt, el corrent discorre entre molleres i planes en què forma molts petits meandres. En arribar a Matamorosa, seva llera comença a degradar-se notablement per efecte de la contaminació originada en aquesta localitat i la de Reinosa.
En aquest riu es troben truites de mida petita, barbs roigs (Phoxinus phoxinus), i fins a la infestació per afanomicosi havia bones colònies de crancs de riu europeu.

## Referències

* ↑ Instituto Geográfico Nacional de España. «visor Iberpix». Arxivat de l'original el 2013-12-13. [Consulta: 20 novembre 2013].
* ↑ Hernández Pacheco, Francisco. Fisiografía, geología y glaciarismo cuaternario de las montañas de Reinosa. Serie: Memorias de la Real Academia de Ciencias Exactas, Fïsicas y Naturales, 10. Madrid: Real Academia de Ciencias Exactas, Físicas y Naturales, 1944. OCLC 807360644.

## Bibliografia

* Directiva Marco del Agua Cantabria: Estudio de las masas de agua superficiales. Sistemas fluviales (ríos). (castellà)
# Riu Jangada

El riu Jangada és un curs d'aigua brasiler que banya els estats de Paranà i de Santa Catarina. És el punt més meridional de Paranà.

## Referències

* ↑ «Mapes: Punts extrems i posició astronòmica de Paranà.» (en portuguès). Departament d'Educació de l'Estat de Paraná. [Consulta: 16 març 2021].
# Rosa Cervera Giralt

Rosa Cervera Giralt (el Port de la Selva, 1912 - el Port de la Selva, 15 d'octubre de 1993) va ser una pintora catalana.
De molt petita, quan anava a l'escola del poble, ja volia ser pintora. La mestra Lluïsa Vilella va ser un referent per a ella. Va marxar a estudiar pintura a l'Escola Superior de Belles Arts de Barcelona, on va tenir el professor Rafael Benet i Vancells. Manuel Ainaud i Sánchez la va introduir als cercles de pintura de la capital catalana.
Es va casar amb l'arquitecte Francesc Torrescassana, i se'n va anar a Madrid amb ell quan va anar a col·laborar en la construcció de la colònia El Viso el 1929. Van millorar la situació econòmica, ella va pintar més i van tenir una filla. El 1951 va fer una exposició a Madrid i el 1952 una a Barcelona. Van ser les primeres de desenes d'exposicions més. Pintava en un petit edifici al jardí de la casa de Madrid.
Víctor Salmador la va qualificar com la "pintora de les aigües i els nocturns" en un estudi que va escriure sobre la pintora. Va pintar entre la dècada del 1950 i la dècada del 1980. Li agradava pintar olis i aquarel·les impressionistes a l'aire lliure i el títol de les seves obres eren el lloc on les havia pintades.

## Referències

* 1 2 3 4 Pintar, crear, viure. Figueres: Ajuntament de Figueres, 2020, p. 143-148. ISBN 978-84-120316-5-2 [Consulta: 6 octubre 2020].
* 1 2 Anuario español y americano del gran mundo. S.A.E. Graficas Espejo, 1964, p. 747.
# Riu Kirjatx

El riu Kirjatx - Киржач (rus) - és un riu que passa per l'óblast de Vladímir (Rússia), i és un afluent del riu Kliazma. Té una llargària de 133 km amb una profunditat màxima de 4 m i una amplada de 70. L'àrea de la conca és de 1.820 km².
Està format per la unió dels rius Mali Kirjatx i Bolxoi Kirjatx, prop d'Ivàixevo, a 137 m d'altitud. A la vora del riu es troba la ciutat de Kirjatx. La direcció general del curs del riu és de nord a sud. Desemboca al Kliazma prop de la ciutat de Gorodisxe, a 10 km de Pokrov i a 116,5 m d'alçada. El pendent mitjà del riu és de 0,64 m/km. És un riu de plana, el corrent del qual és lent a causa del reduït desnivell del terreny. El seu curs superior, a partir de Kirjatx, es caracteritza per un llit arenós amb les ribes suaus a l'esquerra i altes a la dreta. Per sota la desembocadura del Molodin les ribes s'eixamplen i es creen nombrosos canals i distributaris.
# Careproctus micropus

Careproctus micropus és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 100 i 1.800 m de fondària.

## Distribució geogràfica

Es troba a l'Atlàntic nord-oriental: l'est de Groenlàndia, les illes Fèroe i Islàndia.

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Günther, A., 1887. Report on the deep-sea fishes collected by H. M. S. Challenger during the years 1873-1876. Report on the Scientific Results of the Voyage of H. M. S. Challenger v. 22 (pt 57): i-lxv + 1-268, Pls. 1-66.
* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Andriyashev, A.P. i N.V. Chernova, 1995. Annotated list of fishlike vertebrates and fish of the arctic seas and adjacent waters. J. Ichthyol. 35(1):81-123.
* ↑ Dolgov, A.V., 2000. New data on composition and distribution of the Barents Sea ichthyofauna. ICES CM2000/Mini:12, 12p.
* ↑ Jonsson, G., 1992. Islenskir fiskar. Fiolvi, Reykjavik, Islàndia. 568 pp.
* ↑ Lindberg, G. U., 1979. Liparidae. p. 609-612. A: J.C. Hureau i Th. Monod (eds.). Check-list of the fishes of the north-eastern Atlantic and of the Mediterranean (CLOFNAM). UNESCO, París, Vol. 1.
* ↑ Nielsen, J.G. i E. Bertelsen, 1992. Fisk i grønlandske farvande. Atuakkiorfik, Nuuk. 65 s.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Careproctus maculosus

Careproctus maculosus és una espècie de peix pertanyent a la família dels lipàrids.

## Descripció

* La femella fa 4,6 cm de llargària màxima.

## Hàbitat

És un peix marí, batidemersal i de clima polar que viu entre 273 i 300 m de fondària.

## Distribució geogràfica

Es troba a l'Atlàntic sud-occidental.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Stein, D. L., 2006. New and rare species of snailfishes (Scorpaeniformes: Liparidae) collected during the ICEFISH cruise of 2004. Polar Biol. v. 29: 705-712.
* 1 2 3 FishBase (anglès)

## Enllaços externs

* AQUATAB
# Rock Fest Barcelona

El Rock Fest Barcelona és un festival de música rock i heavy metal celebrat al Parc de Can Zam, a la ciutat de Santa Coloma de Gramenet. El festival va nàixer amb l'objectiu d'omplir el buit de festivals d'aquest estil a la zona de la ciutat de Barcelona.
En 2014 fou una edició de dos dies amb una assistència de 20.000 persones, i en 2015, amb Judas Priest i Scorpions com a caps de cartell l'assistència pujà a 54.000 persones, mentre que en la tercera edició, en 2016, amb Iron Maiden es va arribar a 67.000 espectadors. El 2017, amb les gires de comiat d'Aerosmith i Deep Purple l'assistència fou de 70.000 persones entre els tres dies. En 2018, 75.000 persones van veure a Kiss, Scorpions, Judas Priest, Ozzy Osbourne o Helloween. En 2019, amb quatre dies de concerts, els caps de cartell foren ZZ Top, Saxon, King Diamond, Wasp o Def Leppard.
En 2020 i 2021 no es va dur a terme a causa de la Pandèmia de COVID-19, l'edició de 2022 es va reduir a dos dies, i les obres de reforma del parc de Can Zam van impedir que el festival es dugués a terme en 2023 i els organitzadors van organitzar Barcelona Rocks al Sant Jordi Club de Barcelona.

## Referències

* 1 2 EL FESTIVAL Informació a rockfestbarcelona.com (castellà)
* ↑ «Arán de Palacio (Rock Fest Barcelona): “El público agradece tener muchas opciones cuando compra entradas para un festival”» (en castellà). 4tickets, 01-07-2019. [Consulta: 15 juliol 2023].
* ↑ «El Rock Fest Barcelona se vuelve a cancelar por el covid y se pospone a 2022» (en castellà). El Periódico, 20-05-2021. [Consulta: 15 juliol 2023].
* ↑ «El Rock Fest se aleja este año de Can Zam» (en castellà). El periodico, 26-03-2023. [Consulta: 15 juliol 2023].
* ↑ «El Barcelona Rocks fa ballar 4.000 persones al Sant Jordi Club a ritme de heavy metal». Beteve, 09-07-2023. [Consulta: 15 juliol 2023].
# Rock Falls (Illinois)

Rock Falls és una població dels Estats Units a l'estat d'Illinois. Segons el cens del 2000 tenia 9.580 habitants.

## Demografia

Segons el cens del 2000, Rock Falls tenia 9.580 habitants, 3.895 habitatges, i 2.559 famílies. La densitat de població era de 1.114,1 habitants/km².
Dels 3.895 habitatges en un 30,7% hi vivien nens de menys de 18 anys, en un 47,5% hi vivien parelles casades, en un 13,7% dones solteres, i en un 34,3% no eren unitats familiars. En el 29,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,5% tenia menys de 18 anys, un 9% entre 18 i 24, un 27,6% entre 25 i 44, un 21,9% de 45 a 60 i un 15,9% 65 anys o més.
L'edat mediana era de 36 anys. Per cada 100 dones de 18 o més anys hi havia 87,5 homes.
La renda mediana per habitatge era de 34.442 $ i la renda mediana per família de 41.803 $. Els homes tenien una renda mediana de 32.733 $ mentre que les dones 21.092 $. La renda per capita de la població era de 16.524 $. Aproximadament el 10,3% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Rock Falls». American Fact Finder. Oficina del Cens dels Estats Units, 12-01-2010.
# Rock Hill (Missouri)

Rock Hill és una població dels Estats Units a l'estat de Missouri. Segons el cens del 2007 tenia 4.609 habitants.

## Demografia

Segons el cens del 2000, Rock Hill tenia 4.765 habitants, 2.048 habitatges, i 1.296 famílies. La densitat de població era de 1.687,9 habitants per km².
Dels 2.048 habitatges en un 26,1% hi vivien nens de menys de 18 anys, en un 46,4% hi vivien parelles casades, en un 13,2% dones solteres, i en un 36,7% no eren unitats familiars. En el 32,2% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,4% tenia menys de 18 anys, un 6,7% entre 18 i 24, un 33,6% entre 25 i 44, un 22,6% de 45 a 60 i un 14,7% 65 anys o més.
L'edat mediana era de 38 anys. Per cada 100 dones de 18 o més anys hi havia 83,4 homes.
La renda mediana per habitatge era de 47.869 $ i la renda mediana per família de 58.300 $. Els homes tenien una renda mediana de 41.776 $ mentre que les dones 31.859 $. La renda per capita de la població era de 25.803 $. Entorn del 4,2% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Rock Hill». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Riu Egegik

El riu Egegik (en anglès Egegik River; en yupik d'Alaska Igyagiiq; traduït com a "ràpid") és un petit riu de 45 quilòmetres de recorregut que es troba a sud-oest de l'estat d'Alaska, Estats Units.

## Etimologia

El riu ha estat conegut per altres noms i variants ortogràfiques: Ougagouk (1828); Ugaguk (obsolet excepte en mapes governamentals) o Igagik, amb variants russes; i també amb les variants Agouyak, lgiagik. Egegak. Ugiagik.

## Geografia

El riu es troba a la península d'Alaska. La conca recull les aigües de la serralada Aleutiana, abans no es dirigeix cap a l'oest des del llac Becharof cap a la badia de Bristol a través de la badia Egegik, un braç de la badia Kvichak. Els ràpids Egegik es troben a la sortida del llac Becharof. La vila d'Egegik es troba a la desembocadura del riu. Els principals afluents són els rius Kejulik, Shosky Creek i King Salmon River.

## Referències

* 1 2
* 1 2 3 4 Baker, Marcus. Geographic dictionary of Alaska. Public domain. Government Printing Office, 1906, p. 646–.
* ↑ Bright, William. Native American Placenames of the United States. University of Oklahoma Press, 2004, p. 141–. ISBN 978-0-8061-3598-4 [Consulta: 5 juliol 2013].
* ↑ Baker, p. 367
# Riu Erne

El Erne, és un riu al nord-oest d'Irlanda, neix al llac Gowna, al Comtat de Cavan (República d'Irlanda) i transcorre per Irlanda del Nord a través del del Comtat de Fermanagh fins a desembocar en Ballyshannon, al Comtat de Donegal (Oceà Atlàntic). L'Erne té 120 quilòmetres de llarg i en ell es practica la pesca de la truita, degut a la qual cosa existeixen diverses piscifactories al llarg del seu curs i el dels seus afluents. La major part de la localitat d'Enniskillen està situada en una illa fluvial del riu Erne.

## Vegeu també

* Rius d'Irlanda

## Enllaços externs

* http://www.infowing.ie/fishing/Renr2.htm Arxivat 2005-09-20 a Wayback Machine.
* Informació i mapes de l'Erne a la pàgina de l'Inland Waterways Association of Ireland (anglès) Arxivat 2005-11-22 a Wayback Machine.
# La unión hace la fuerza

La unión hace la fuerza va ser un concurs de televisió, emès per TVE entre 1964 i 1966, amb direcció de Gustavo Pérez Puig i presentat per Alberto Oliveras Mestre.
Inspirat en el programa francès La tête et les jambes i en l'italià Campanile sera, dos concursants, representants d'una província espanyola, formaven equip i entraven en competició amb la resta, de manera que primer es realitzava una prova intel·lectual a un d'ells i, si fallava, l'altre havia de superar una prova física.
La final va ser guanyada pels representants de la província de Saragossa que es van imposar a l'equip de La Corunya.

## Enllaços externs

* Fitxa a IMDb
* Historia de TVE. Diari Ya, 1986. Pàgina 188 Arxivat 2013-12-19 a Wayback Machine..

## Referències

* ↑ Guerrero, Enrique. El entretenimiento en la televisión española. Barcelona: Ediciones Deusto, 2008, p. 43. ISBN 978-84-234-2766-6.
* ↑ «Del "Responda otra vez" al "Estás nominado". Evolución y modelos de los concursos televisivos en España». Gordillo, Inmaculada. Universitat de Sevilla, 2010.
# Barwani

Barwani és el nom dels següents llocs:
* Barwani (estat), estat tributari protegit de l'Índia a l'agència Bhil i després agència Bhopawar de l'Índia central
* Districte de Barwani, divisió administrativa de Madhya Pradesh amb capital a Barwani
* Barwani (ciutat), ciutat i municipalitat de l'estat de Madhya Pradesh, Índia, capital del districte de Barwani
# Estació de Córdoba

LAV Madrid-Còrdova-Sevilla-Màlaga :
Córdoba és una estació de ferrocarril propietat d'Adif, situada a la ciutat andalusa de Còrdova. Forma part de la primera línia d'alta velocitat construïda a Espanya la LAV Madrid-Sevilla. Posteriorment l'any 2007 es va crear un servei cap a Màlaga amb la posada en funcionament de la LAV Còrdova-Màlaga.
# Cas ablatiu

* Casos gramaticals
* Llista de casos gramaticals
* Cas abessiu
* Cas ablatiu
* Cas absolutiu
* Cas adessiu
* Cas adverbial
* Cas al·latiu
* Cas benefactiu
* Cas causal
* Cas causal final
* Cas comitatiu
* Cas datiu
* Cas dedatiu
* Cas delatiu
* Cas disjuntiu
* Cas distributiu
* Cas distributiu temporal
* Cas elatiu
* Cas essiu
* Cas essiu formal
* Cas essiu modal
* Cas exessiu
* Cas final
* Cas formal
* Cas genitiu
* Cas il·latiu
* Cas inessiu
* Cas instructiu
* Cas instrumental
* Cas latiu
* Cas locatiu
* Cas modal
* Cas multiplicatiu
* Cas objectiu
* Cas oblic
* Cas partitiu
* Cas possessiu
* Cas postposicional
* Cas preposicional
* Cas prolatiu
* Cas prosecutiu
* Cas separatiu
* Cas sociatiu
* Cas sublatiu
* Cas superessiu
* Cas temporal
* Cas terminatiu
* Cas translatiu
* Cas vial
* Cas vocatiu
* Arranjament morfosintàctic
* Cas absolutiu
* Cas acusatiu
* Cas ergatiu
* Cas instrumental
* Cas instrumental comitatiu
* Cas intransitiu
* Cas nominatiu
* Declinació
* Declinació alemanya
* Declinació basca
* Declinació eslovaca
* Declinació eslovena
* Declinació irlandesa
* Declinació islandesa
* Declinació llatina
* Declinació polonesa
* Declinació russa
* Declinació sèrbia
* Declinació txeca
El cas ablatiu està present en algunes declinacions indicant lloc o els matisos d'un complement circumstancial, si bé el valor concret depèn de cada llengua. Està present a les llengües indoeuropees com el llatí o el sànscrit i a alguns idiomes uràlics.
Les terminacions més usuals són:
* llatí: vocal, -is, -bus
* armeni: -e, -en
* turc: -den, -ten, -tan
En finès, l'ablatiu rep el sufix -lta/ltä, segons les regles de l'harmonia vocàlica. Els altres casos locatius en finès són:
* cas inessiu
* cas elatiu
* cas il·latiu
* cas adessiu
* cas al·latiu

## Vegeu també

* Ablatiu (llatí)
* Ablatiu absolut
# Les Cases d'Aragó

Les Cases d'Aragó és una caseria del terme municipal del Pont de Suert, a la comarca de l'Alta Ribagorça. Pertanyia a l'antic terme originari del Pont de Suert. És, de fet, un barri de la vila crescut a la dreta de la Noguera Ribagorçana.
Està situada a 837,8 m d'altitud a la riba dreta de la Noguera Ribagorçana, davant mateix del Pont de Suert, al costat d'una piscifactoria. Rep el nom de la brama popular, falsa, que ja és territori aragonès, el lloc on es troba. El cert és que just en aquell lloc, i també en el de Cellers, el terme municipal del Pont de Suert fa una entrada considerable a la dreta del riu.

## Enllaços externs

* Institut Cartogràfic de Catalunya